Bybelskool » Spreuke 11:1-31 – Die gemeenskap floreer met die regte waardes en lewenstyl
TuisHuidige boek: NumeriOnlangse reekseLevitikusEksodusGenesisJobPsalms 107-150EsegiëlHoseaJoëlAmosObadjaJonaMigaNahumHabakukSefanjaHaggaiSagariaMaleagi62 Bybelboeke beskikbaareBoekeInligtingNuus oor die BybelskoolOor die BybelOor BybelleesOor GodOor JesusOor die Heilige GeesOor GeloofOor die opstandingMans in die BybelVroue in die BybelSpreek in taleOor SatanGeloofsgewoontesSitemapKontak myOor mySkryf inSubscribe	09 Aug2012 Spreuke 11:1-31 – Die gemeenskap floreer met die regte waardes en lewenstyl
Spreuke 11 kan deur verskillende lense bekyk word. Hier is drie maniere:
Welvaart, gemeenskap en mag
Let op hoe die temas van welvaart, gemeenskap, en mag (money, sex and power) byvoorbeeld inmekaar gevleg word:
Welvaart – Die gesegde “Business is business” moet eintlik “Business is God’s business” heet. Hy hou daarvan as besigheid regverdig is (11:1). Rykdom bring jou nie ver met God nie, wel om sy wil te doen (11:4). Wins wat op ’n verkeerde manier verwerf word, hou nie vir altyd nie (11:18). Vrygewigheid lei – anders as wat ons dink – tot oorvloed (11:24). Gewillige verkopers maak honger kopers se harte bly! (11:26). Regverdigheid is ’n beter basis vir die lewe as rykdom (1:28). Nalatigheid lei tot verlies (1:29).
Gemeenskap – Skoonheid kan nie ’n gebrek aan oordeel verbloem nie (1:22).
Mag – Magsmisbruik hou nie vir ewig nie (11:7).
Die regte pad teenoor die verkeerde pad
’n Mens kan ook deur die lens van die regte pad teenoor die verkeerde pad na dié gedeelte kyk. Let dan op met hoeveel passie en positiwiteit die regte pad geskilder word teenoor die verkeerde een.
Die regte pad dra God se goedkeuring weg. Hy haat oneerlikheid (11:1).
Opregtheid bepaal jou koers. Valsheid bring ondergang (11:3).
Gehoorsaamheid maak jou pad gelyk. Verkeerd doen bring jou tot ’n val (11:5).
As jy vir iemand anders iets oor het, baat jy self daarby. ’n Hartelose mens word deur sy eie toedoen verstoot (11:17).
God hou van mense wat onberispelik lewe. Hy verafsku onopregtes (11:20).
Vrygewiges kry meer. Suiniges raak arm (11:24).
Regdoen laat jou floreer, eerder as rykdom (11:28).
Die gemeenskap floreer met die regte waardes en lewenstyl
Ek het persoonlik daarna gekyk deur die lens van die wonderlike gemeenskap wat hier geteken word, ‘n utopia.
Wat my getref het, is die voordele van die waardes en lewenstyl van só ’n gemeenskap wat hier geteken is. Ek het probeer om die voordele, waardes en lewenstyl in een woord of ’n kort frase saam te vat. ‘n Mens kan droom … en dié droom begin leef!
Vers 1 – eerlikheid
Vers 2 – nederigheid
Vers 3 – opregtheid
Vers 4 – beginselvastheid
Vers 5 – gehoorsaamheid
Vers 6 v betroubaarheid
Vers 7 – mislukking van magsmisbruik
Vers 8 – bevryding vir regverdiges
Vers 9 – beskerming vir gehoorsames
Vers 10 – blydskap vir die gemeenskap
Vers 11 – goeie naam vir die gemeenskap
Vers 12 – diskresie
Vers 13 – integriteit
Vers 14 – oorwoë leiding
Vers 15 – onderskeiding
Vers 16 – karakter
Vers 17 – deernis
Vers 18 – volhoubare wins
Vers 19 – lewensmoontlikhede
Vers 20 – God se guns
Vers 21 – Florerende nageslag
Vers 22 – Slegte oordeel raak sigbaar
Vers 23 – Beste begeertes word bevestig
Vers 24 – Vrygewigheid word beloon
Vers 25 – Omgee bring voorspoed
Vers 26 – Billikheid word waardeer
Vers 27 – Waardering vir die goeie
Vers 28 – Regdoen floreer
Vers 29 – Onverstandigheid word afgekeur
Vers 30 – Oorvloedige lewe
Vers 31 – Regverdigheid word beloon
Hoe het jy na hierdie gedeelte gekyk, en watter temas het vir jou uitgestaan? En hoe raak dit jou lewe?
November 28, 2012 by 09:47
Die week kyk ek na Spr 10 en 11 en i)dit val my veral op dat God se wil pertinent as tema deurkom. Dit bring my net weer onder die indruk daarvan dat my ou eie plannetjies moet inpas in Sy groot Raadsplan!: 10:29 en 11:4 & 29. Dit hou vir my nie net krag in nie, maar ook lewe, vs dood!
ii) Nog ‘n tema wat vir my in hfst 11 uitstaan is dat ons gemaan word om reg te lewe – dit het ook blywende beloning (v 18), dit laat mens floreer soos groen blare aan ‘n boom (v 28). Dit sluit al die waardes in waarvan daar in die hfst sprake is!